محنت اور روزگار کی وزارت
ملازمین پروویڈنٹ فنڈ تنظیمکی ادائیگی اندراج کے اعدادو شمار:ای پی ایف او نے اگست 2022 کے مہینے میں کل 16.94 لاکھ ممبر جوڑے
آج 20؍اکتوبر 2022 کو ملازمین پروویڈنٹ فنڈ تنظیمکے ذریعے جاری اپنے ادائیگی اندراجکے عبوری پے رول اعدادو شمار سے یہ دکھایا گیا ہے کہ ای پی ایف او نے اگست 2022 کے مہینے میں اپنے ساتھ کل 16.94لاکھ ممبر جوڑے ہیں۔ پے رول ڈاٹا کا سال –فی سال تقابل اگست 2022 میں پچھلے سال 2021 کے مقابلے میں کل ممبرشپ اضافے میں 14.40فیصد کا اضافہ دکھاتا ہے۔
طے شدہ مہینے کے دوران جوڑے گئے کل 16.94 لاکھ ممبروں میں سے تقریباً 9.87لاکھ نئے ممبر پہلی بار ای پی ایف او کے دائرے میں آئے ہیں۔ جوڑے گئے 9.87لاکھ نئے ممبروں میں سے تقریباً 58.32فیصد 25-18 سال کی عمر زمرے کے ہیں۔ یہ عمر –گروپ کسی فرد کی کمانے کی صلاحیت اور اس کی تعلیم کے بعد بڑی تعداد میں منظم ورک فورس میں شامل ہونے کی صلاحیت کے لئے ایک اہم مرحلے کی علامت ہے۔
اعدادو شمار سے پتہ چلتا ہے کہ مہینے کے دوران تقریباً 7.07 لاکھ کل ممبر ملازم پروویڈنٹ فنڈ تنظیم کے ذریعے اپنے کام کے علاقے میں لائے گئے اداروں کے اندر اپنی نوکری بدل کر پہلے تو ای پی ایف او سے باہر نکل گئے، لیکن وہ پھر سے شامل ہوگئے اور انہوں نے حتمی نمٹارے کے لئے دعوے جمع کرنے کے بجائے اپنے فنڈ کو پچھلے پروویڈنٹ فنڈ کھاتے سے چالو کھاتے میں منتقل کرنے کا متبادل چنا۔ اس کا کریڈٹ ای پی ایف او کے ذریعے بلارُکاوٹ خدمات تقسیم کے لئے اٹھائی گئی مختلف ای-پہلوں کو دیا جاسکتا ہے۔
پے رول ڈاٹا کے صنفی بنیاد پر تجزیے سے اشارہ ملتا ہے کہ اگست 2022ء میں خاتون ممبروں کی کل نامزدگی 3.63لاکھ رہی ہے۔ نامزدگی ڈاٹا کے سال –فی –سال تقابل سے پتہ چلتا ہے کہ اگست 2022ء میں منظم ورک فورس میں خواتین کی کل ممبر شپ میں اگست 2021ء میں پچھلے سال کے دوران خالص خاتون ممبر شپ کے ساتھ مقابلے میں 22.60فیصد کا اضافہ ہوا ہے۔
ریاست وار پے رول کے اعدادو شمار اس بات پر روشنی ڈالتے ہیں کہ اترپردیش، مغربی بنگال، اُڈیشہ، جھارکھنڈ، بہار وغیرہ ریاستوں میں ماہ در ماہ اضافے کا رویہ دیکھا گیا۔ زیر تجزیہ مہینے کے دوران مہاراشٹر، کرناٹک، تمل ناڈو، ہریانہ، گجرات اور دہلی تقریباً 11.25لاکھ کل ممبروں کو جوڑ کر آگے بنے ہوئے ہیں، جو تمام عمر زمروں میں کل خالص پے رول اضافے کا 66.44فیصد ہے۔
صنعت وار پے رول ڈاٹا کی زمرہ بندی یہ کرتی ہے کہ خاص طور سے دو زمروں یعنی ’ماہرین خدمات‘ اور ’تجارتی-کاروباری اداری‘میں مہینے کے دوران کل ممبر اضافے کا 47.03فیصد ہے۔ پچھلے مہینے کے صنعت وار اعدادو شمار کے مقابلے میں ’الیکٹریکل، میکنیکل یا عام انجینئرنگ مصنوعات‘پرائیویٹ سیکٹر میں الیکٹرونک، میڈیا کمپنیاں، یونیورسٹی، مالیاتی ادارے وغیرہ جیسی صنعتوں میں اعلیٰ نامزدگی دیکھی گئی ہے۔
یہ پے رول ڈاٹا عبوری ہے، کیونکہ ایسے اعدادو شمار کو تیار کرنا ایک مسلسل عمل ہے، جس میں ملازم ریکارڈ کو مسلسل درج کرنا ہوتا ہے۔ اس لیے پرانے؍پچھلے اعدادو شمار کو ہر مہینے اَپ ڈیٹ کیا جاتا ہے۔ ای پی ایف او اپریل 2018ء کے مہینے سے ستمبر 2017ء کی مدت کو شامل  کرتے ہوئےپے رول ڈاٹا جاری کررہا ہے۔ ماہانہ ادائیگی پے رول ڈاٹا میں کے توسط سے پہلی بار ای پی ایف او میں شامل ہونے والے ممبروں کی تعداد ای پی ایف او کی کوریج سےباہر نکلنے والے موجودہ ممبر اور ایسے افراد جو باہر نکل گئے، لیکن پھر سے ممبر بنے ، کو مجموعی ماہانہ پے رول میں نامزدگی کے لئے شامل کیا جاتا ہے۔
ای پی ایف او کا پے رول اُن اداروں کے لئے منظم سیکٹر کے ورک فورس کا ایک حصہ ہے، جو ملازمین پروویڈنٹ فنڈ تنظیم اور مختلف التزامات ایکٹ 1952 کے التزامات کے تحت آتے ہیں۔یہ ممبروں کو ان کی سبکدوشی اور خاندانی پنشن وممبر کی اچانک موت کے معاملے میں اُس کے خاندان کو بیمہ فائدے پر پروویڈنٹ فنڈ اور بیمہ فائدہ فراہم کرتا ہے۔